
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 227
                                                               din 31 august 2022
 privind aprobarea completării Strategiei de Dezvoltare Locală a Municipiului Sighișoara
 2021 - 2027 și prelungirea perioadei de programare până în anul 2030  

            Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 27.194/23.08.2022 și la Consiliul Local Sighișoara cu nr. 27.655/26.08.2022, de referatul de aprobare, înregistrat cu nr. 27.195/23.08.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere Hotărârea Consiliului Local Sighișoara nr. 278/29.12.2021 privind însușirea și aprobarea Strategiei de Dezvoltare Locală 2021 - 2027 realizată în cadrul proiectului: ”Simplificare administrativă extinsă și Planificare strategică integrată pentru cetățenii municipiului Sighișoara”, cod proiect SIPOCA 846, cod MySMIS 136159;

Având în vedere Hotărârea Consiliului Local Sighișoara nr. 166/28.07.2022 privind însușirea și aprobarea Planului de Mobilitate Urbană Durabilă al Municipiului Sighișoara;

Luând în considerare și prevederile Legii nr. 52/2003 privind transparența decizională în administrația publică, republicată, cu referire la prevederile art. 7 alin. (13) din aceasta;

Având în vedere Raportul de specialitate al Serviciului Achiziţii, Investiții, Fonduri Europene, înregistrat cu nr. 27.223/23.08.2022, prin care se propune aprobarea completării Strategiei de Dezvoltare Locală a Municipiului Sighișoara 2021 - 2027 și prelungirea perioadei de programare până în anul 2030;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. ”b”, alin. (4) lit. ”e”, alin. (7) lit. ”s” și alin. (14), art. 139 alin. (1) și alin. (3) lit. ”d” și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

            H O T Ă R Ă Ş T E:

Art. 1. Se aprobă prelungirea perioadei de programare pentru Strategia de Dezvoltare Locală a Municipiului Sighișoara 2021 - 2027, realizată în cadrul proiectului: „Simplificare administrativă extinsă și Planificare strategică integrată pentru cetățenii municipiului Sighișoara”, cod proiect SIPOCA 846, cod MySMIS 136159, până în anul 2030, precum și modificarea corespunzătoare a titulaturii în: ”Strategia de Dezvoltare Locală a Municipiului Sighișoara 2021 - 2030”.

Art. 2. Se aprobă completarea listei de proiecte din cadrul Strategiei de Dezvoltare Locală a Municipiului Sighișoara 2021 - 2030, cu includerea proiectelor din cuprinsul Planului de Mobilitate Urbană al Municipiului Sighișoara, aprobat prin Hotărârea Consiliului Local Sighișoara nr. 166/28.07.2022 și prioritizarea acestor proiecte conform anexei, care face parte integrantă din prezenta, anexă care înlocuiește astfel Anexa nr. 7 la Strategia de Dezvoltare Locală a Municipiului Sighișoara 2021 - 2030.
Art. 3. Cu data adoptării prezentei, orice trimitere la Strategia de Dezvoltare Locală a Municipiului Sighișoara 2021 - 2027, se va considera ca fiind pentru Strategia de Dezvoltare Locală a Municipiului Sighișoara 2021 - 2030.

 Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara şi Serviciul Achiziții, Investiții, Fonduri Europene din cadrul Municipiului Sighișoara.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

           Stupariu Călin               
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Achiziţii, Investiții, Fonduri Europene;
  1 ex. Direcția Arhitect Șef;

  1 ex. Serviciul Relații Publice și Comunicare;
  1 ex. Biroul Buget, Contabilitate, Salarizare – Direcția Economică;
  1 ex. Serviciul Monitorizare Servicii de Utilități Publice, Guvernanță Corporativă și Transport Public Local.

12 ex.  
B.A. 
